LATVIJAS REPUBLIKAS MINISTRU KABINETA SĒDE

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*protokola izraksts*

|  |  |  |
| --- | --- | --- |
| Rīgā | Nr.39 | 2010. gada  29.jūlijā |

**1.§**

**Par informatīvo ziņojumu un līgumiem ar Eiropas Rekonstrukcijas un attīstības banku par tās iesaisti akciju sabiedrībā “Parex banka” un akciju sabiedrībā “Citadele banka”**

**TA-2088-DV**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(A.Ūbelis, V.Loginovs, A.Kampars, E.Berlaus, I.Mēkons, E.Repše, N.Melngailis, I.V.Lieģis, R.Vējonis, D.Gavars, U.Augulis, K.Gerhards)

1. ~~(DV)~~[[1]](#footnote-1) Pieņemt zināšanai finanšu ministra iesniegto informatīvo ziņojumu par nepieciešamību valsts interešu nodrošināšanai veikt līgumisko attiecību grozījumus ar Eiropas Rekonstrukcijas un attīstības banku tās iesaistei akciju sabiedrībā „Parex banka” un akciju sabiedrībā „Citadele banka”.

2. ~~(DV)~~1 Ekonomikas ministrijai un Finanšu ministrijai nodrošināt nepieciešamo līgumu un līgumu grozījumu izstrādi un noslēgšanu atbilstoši un saskaņā ar informatīvajā ziņojumā (5.-11.lpp.) minētajiem līgumisko attiecību grozījumu būtiskajiem nosacījumiem:

2.1. ~~(DV)~~1 Akciju pirkuma līguma projektu starp valsts akciju sabiedrību „Privatizācijas aģentūra”, Latvijas Republiku, Eiropas Rekonstrukcijas un attīstības banku un akciju sabiedrību „Citadele banka” un Akcionāru līguma projektu starp valsts akciju sabiedrību „Privatizācijas aģentūra”, Latvijas Republiku, Eiropas Rekonstrukcijas un attīstības banku un akciju sabiedrību „Citadele banka”;

2.2. ~~(DV)~~1 grozījumu projektu Akciju pirkuma līgumā starp valsts akciju sabiedrību „Privatizācijas aģentūra”, Latvijas Republiku, Eiropas Rekonstrukcijas un attīstības banku un akciju sabiedrību „Parex banka” un Akcionāru līguma jaunu redakciju starp valsts akciju sabiedrību „Privatizācijas aģentūra”, Latvijas Republiku, Eiropas Rekonstrukcijas un attīstības banku un akciju sabiedrību „Parex banka”;

2.3. ~~(DV)~~1 subordinētā aizdevuma līguma jauno redakciju starp valsts akciju sabiedrību „Privatizācijas aģentūra”, Eiropas Rekonstrukcijas un attīstības banku un akciju sabiedrību „Citadele banka”;

2.4. ~~(DV)~~1 Galvojuma līguma jauno redakciju starp Latvijas Republiku un Eiropas Rekonstrukcijas un attīstības banku.

3. ~~(DV)~~[[2]](#footnote-2) Ņemot vērā šī protokollēmuma 2.punktā minēto, saskaņā ar likuma „Par valsts un pašvaldību kapitāla daļām un kapitālsabiedrībām” 98.panta trešo daļu valsts akciju sabiedrībai „Privatizācijas aģentūra” pēc akciju sabiedrības „Citadele banka” pamatkapitāla palielināšanas (Ministru kabineta 2010.gada 13.jūlija lēmums (prot. Nr.36 58.§ 5.2.apakšpunkts), samazināt līdzdalību akciju sabiedrībā „Citadele banka”, atsavinot akciju sabiedrības „Citadele banka” 25 750 001 vārda akcijas ar balsstiesībām par nominālvērtību 1 lats par akciju Eiropas Rekonstrukcijas un attīstības bankai.

4. ~~(DV)~~2 Ņemot vērā šī protokollēmuma 2.punktā minēto, saskaņā ar likuma „Par valsts un pašvaldību kapitāla daļām un kapitālsabiedrībām” 98.panta trešo daļu valsts akciju sabiedrībai „Privatizācijas aģentūra” palielināt līdzdalību akciju sabiedrībā „Parex banka”, iegādājoties akciju sabiedrības „Parex banka” 11 812 501 vārda akcijas ar balsstiesībām par nominālvērtību 1 lats par akciju no Eiropas Rekonstrukcijas un attīstības bankas.

5. ~~(DV)~~1 Finanšu ministram E.Repšem Latvijas Republikas vārdā parakstīt šī protokollēmuma 2.1., 2.2. un 2.4.punktā minētos līgumus un Finanšu ministrijai pēc parakstīšanas tos iesniegt Valsts kancelejā.

6. ~~(DV)~~2 Valsts akciju sabiedrības „Privatizācijas aģentūra” valdei parakstīt šī protokollēmuma 2.1., 2.2. un 2 .3. punktā minētos līgumus.

Ministru prezidenta vietā -

satiksmes ministrs K.Gerhards

Valsts kancelejas direktore G.Veismane

1. deklasificēts 1., 2. un 5.punkts saskaņā ar FM 20.08.2010. vēstuli Nr.12-30/7036 [↑](#footnote-ref-1)
2. deklasificēts 3., 4. un 6.punkts saskaņā ar FM 06.07.2012. vēstuli Nr.17-1-03/4412 [↑](#footnote-ref-2)